tlethong-tlethonge ajur. Cangkriman ingkang kadadosan saking rerakitaning ukara ingkang ngemu suraos pepindhan utawi irib-iriban/ memper. Tuladhanipun: (i) pitik walik saba kebon = nanas, 67 (ii) emboke wuda, anake tapihan = pring, (iii) sawah rong kedhok, galengane mung sitok = godhong gedhang, (iv) yen lali katut, yen kelingan keri = suket dom-doman, Cangkriman ingkang awujud pepindhan ugi wonten ingkang kamot utawi sinawung ing tembang, limrahipun tembang Pucung utawi tembang Balabag. Tuladhanipun: Jroning guwa kinarya umpetan baya, ndepepes, Bajul putih rinajeg wesi santosa, galigen, Yen ngantiya bajul ucul weh bebaya, lwih gedhe. Baya = ilat. Ilat menika limrahipun werninipun semu/ radi pethak. Bajul putih pinager rajeg wesi = untu. Menawi bajul pethak menika ucul mbebayani sanget = menawi ilat menika medalaken tetembungan ingkang boten prayogi, saged mbebayani sanget tumraping pasrawungan, saged ndadosaken salah tampi. Cangkriman ingkang suraosipun blenderan utawi teges plesetan. Tuladhanipun: (i) Ana titah, duwe gulu tanpa sirah. Duwe silit nanging ora tau bebuwang. Sapa kuwi? (gendul); (ii) Ana piranti sabane ing pawon. Bareng ketiban cecak bisa mabur. Apa kuwi? (kalo) tulisen nganggo aksara Jawa. (iii) Dheweke wus